РЕПУБЛИКА СРБИЈА

НАРОДНА СКУПШТИНА

01 Број 06-2/335-21

29. јул 2021. године

Б е о г р а д

**З А П И С Н И К**

**СЕДНИЦЕ ДЕСЕТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 28. И 29. ЈУЛА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 108 народних посланика, а применом електронског система за гласање утврђено је да су у сали присутна 162 народна посланика, односно да је присутна већина од укупног броја свих народних посланика и да постоје услови за рад Народне скупштине, у складу са чланом 49. Закона о Народној скупштини.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Душан Бајатовић, Арђенд Бајрами, Сандра Божић, Јелисавета Вељковић, Младен Грујић, Тијана Давидовац, Владимир Ђукановић, Милан Ђурица, Нинослав Ерић, Марко Зељуг, Крсто Јањушевић, Братислав Југовић, Ана Караџић, Драгомир Карић, Дејан Кесар, Јован Колунџија, Маријана Крајновић, Сања Лакић, Софија Максимовић, Весна Марковић, Драган Д. Марковић, Драган М. Марковић, Ана Миљанић, Наташа Михаиловић–Вацић, Оливера Недељковић, Милица Николић, проф. др Александра Павловић Марковић, Ђуро Перић, Мира Петровић, Ивана Поповић, Милена Поповић, Катарина Ракић, проф. др Љубинко Ракоњац, Живота Старчевић, проф. др Горан Тасић, Иван Тасовац, Смиља Тишма, Тома Фила, Дубравка Филиповски, Адам Шукало, Љиљана Кузмановић-Вујаковић, Никола Кожовић, Јелена Коцић и Предраг Милошевић.

Народна скупштина је, већином гласова, усвојила Записник седнице Осмог ванредног заседања Народне скупштине Републике Србије у Дванаестом сазиву, одржане 13. и 14. јула 2021. године (од 171 присутног народног посланика, 167 је гласало за, а четири нису гласала).

Председник је подсетио да је седница Десетог ванредног заседања Народне скупштине Републике Србије у Дванаестом сазиву сазвана на Захтев 236 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

1. **Предлог закона о изменама Закона о култури**, који је поднела Влада (број 011-1287/21 од 9. јула 2021. године),
2. **Предлог закона о измени Закона о библиотечко - информационој делатности**, који је поднела Влада (број 011-1288/21 од 9. јула 2021. године) и
3. **Предлог закона о потврђивању Одлуке Заједничког комитета Споразума о слободној трговини у Централној Европи Број 1/2021 о измени Анекса 4 Споразума о слободној трговини у Централној Европи (ЦЕФТА 2006), којим се утврђује Протокол о дефиницији појма „производи са пореклом“ и методе административне сарадње из члана 14. ст 1. и 3. и укидању и замени Одлука Заједничког комитета Споразума о слободној трговини у Централној Европи бр. 3/2013 и 3/2015**, који је поднела Влада (број 011-1289/21 од 9. јула 2021. године).

Народна скупштина је, већином гласова (од 171 присутног народног посланика, 169 је гласало за, а два нису гласала), прихватила предлог народног посланика др Александра Мартиновића да се обави:

**заједнички начелни претрес o:**

**- Предлогу закона о изменама Закона о култури,** који је поднела Влада (број 011-1287/21 од 9. јула 2021. године) и

**- Предлогу закона о измени Закона о библиотечко - информационој делатности,** који је поднела Влада (број 011-1288/21 од 9. јула 2021. године).

Председник је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседница Владе и министар културе и информисања, Гордана Чомић, министар за људска и мањинска права и друштвени дијалог и Радован Јокић и Данијела Ванушић, вршиоци дужности помоћника министра културе и информисања.

Затим је Народна скупштина прешла на рад по дневном реду седнице, односно на **заједнички начелни претрес о предлозима закона из тачака 1. и 2. дневног реда**.

Председник је, сагласно члану 157. став 2. Пословника, отворио заједнички начелни претрес о:

**- Предлогу закона о изменама Закона о култури** и

**- Предлогу закона о измени Закона о библиотечко - информационој делатности.**

Уводно излагање о предлозима закона поднела је представник предлагача Гордана Чомић, министар за људска и мањинска права и друштвени дијалог.

У заједничком начелном претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања се за реч јавила министар Гордана Чомић, којој је реплицирао народни посланик др Муамер Зукорлић, а затим се за реч јавила представник предлагача Маја Гојковић, потпредседница Владе иминистар културе и информисања, којој је реплицирао народни посланик др Муамер Зукорлић), Бранимир Јовановић, председник Посланичке групе Социјалдемократска партија Србије (након чијег излагања се за реч јавила министар Маја Гојковић), Загорка Алексић, представник Посланичке групе ЈЕДИНСТВЕНА СРБИЈА (ЈС), Јелена Михаиловић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања се за реч јавила министар Маја Гојковић, а затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), проф. др Марко Атлагић, представник Посланичке групе „Александар Вучић - за нашу децу“ (након чијег излагања се за реч јавила министар Маја Гојковић), Мисала Праменковић, Владан Глишић (након чијег излагања су се за реч и реплику јавили министар Маја Гојковић и народни посланик Владан Глишић), Небојша Бакарец, Самира Ћосовић, мр Ђорђе Косанић, Снежана Пауновић и Милимир Вујадиновић, после чега је председавајућа Елвира Ковач, потпредседник Народне скупштине, одредила паузу у трајању од једног часа.

Након паузе, седница је настављена у 15 часова и 5 минута.

У наставку заједничког начелног претреса учествовали су народни посланици: Дуња Симоновић Братић, Предраг Рајић, Маријан Ристичевић, проф. др Љубиша Стојмировић, Душан Марић, Наташа Јовановић, Иван Рибаћ, Ана Пешић, проф. др Марко Атлагић, Невена Ђурић, Милош Терзић, доц. др Илија Животић, Милош Банђур (након чијег излагања се за реч јавила министар Гордана Чомић), Виктор Јевтовић, др Бобан Бирманчевић, Александар Мирковић и проф. др Владимир Маринковић.

Затим је председавајући др Владимир Орлић, потпредседник Народне скупштине, закључио заједнички начелни претрес о предлозима закона из тачака 1. и 2. дневног реда.

Првог дана рада, седница је завршена у 18 часова и 30 минута.

**Други дан рада – 29. јул 2021. године**

Седница је почела у 10 часова и 20 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 82 народна посланика, а применом електронског система за гласање утврђено је да је у сали присутно 96 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ – од Министарства заштите животне средине и Агенције за заштиту од јонизујућих зрачења и нуклеарну сигурност Србије, Стефан Кркобабић, представник Посланичке групе ПУПС - "Три П" – од Министарства за рад, запошљавање, борачка и социјална питања, Министарства привреде и Министарства финансија, др Нина Павићевић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од Министарства грађевинарства, саобраћаја и инфраструктуре и Александар Мирковић, представник Посланичке групе "Александар Вучић - за нашу децу" – од Министарства унутрашњих послова и Министарства за људска и мањинска права и друштвени дијалог (након чијег излагања је председавајући, сагласно члану 27. и члану 87. ст 2. и 3. Пословника, продужио рад Народне скупштине и после 18,00 часова).

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Светозар Андрић, Душан Бајатовић, Арђенд Бајрами, Надије Бећири, Јелисавета Вељковић, Младен Грујић, Тијана Давидовац, Владимир Ђукановић, Милан Ђурица, Нинослав Ерић, Марко Зељуг, Крсто Јањушевић, Шаип Камбери, Ана Караџић, Драгомир Карић, Дејан Кесар, Јован Колунџија, Невенка Костадинова, Маријана Крајновић, Сања Лакић, Наташа Љубишић, Софија Максимовић, Александар Марковић, Весна Марковић, Драган М. Марковић, Верољуб Матић, Ана Миљанић, Оливера Недељковић, Горан Пекарски, Ђуро Перић, Мира Петровић, Ивана Поповић, Милена Поповић, Мисала Праменковић, Катарина Ракић, Дејан Стошић, проф. др Горан Тасић, Иван Тасовац, Смиља Тишма, Тома Фила, Дубравка Филиповски, Љиљана Кузмановић-Вујаковић, Никола Кожовић, Јелена Коцић и Предраг Милошевић.

Председавајући је, сагласно члану 90. став 1. Пословника, обавестио да су позвани да седници присуствују: Синиша Мали, министар финансија, Татјана Матић, министар трговине, туризма и телекомуникација, Данијела Вазура, државни секретар у Министарству финансија и Татјана Станић, виши саветник у Министарству финансија.

Затим је Народна скупштина прешла на **јединствени претрес о 3. тачки дневног реда - ПРЕДЛОГУ ЗАКОНА О ПОТВРЂИВАЊУ ОДЛУКЕ ЗАЈЕДНИЧКОГ КОМИТЕТА СПОРАЗУМА О СЛОБОДНОЈ ТРГОВИНИ У ЦЕНТРАЛНОЈ ЕВРОПИ БРОЈ 1/2021 О ИЗМЕНИ АНЕКСА 4 СПОРАЗУМА О СЛОБОДНОЈ ТРГОВИНИ У ЦЕНТРАЛНОЈ ЕВРОПИ (ЦЕФТА 2006), КОЈИМ СЕ УТВРЂУЈЕ ПРОТОКОЛ О ДЕФИНИЦИЈИ ПОЈМА „ПРОИЗВОДИ СА ПОРЕКЛОМ“ И МЕТОДЕ АДМИНИСТРАТИВНЕ САРАДЊЕ ИЗ ЧЛАНА 14. СТ 1. И 3. И УКИДАЊУ И ЗАМЕНИ ОДЛУКА ЗАЈЕДНИЧКОГ КОМИТЕТА СПОРАЗУМА О СЛОБОДНОЈ ТРГОВИНИ У ЦЕНТРАЛНОЈ ЕВРОПИ БР. 3/2013 И 3/2015.**

Председавајући др Владимир Орлић, потпредседник Народне скупштине је, сагласно члану 170. Пословника,отворио јединствени претрес о **Предлогу закона о потврђивању Одлуке Заједничког комитета Споразума о слободној трговини у Централној Европи Број 1/2021 о измени Анекса 4 Споразума о слободној трговини у Централној Европи (CEFTA 2006), којим се утврђује Протокол о дефиницији појма „производи са пореклом" и методе административне сарадње из члана 14. ст. 1. и 3. и укидању и замени Одлука Заједничког комитета Споразума о слободној трговини у Централној Европи бр. 3/2013 и 3/2015.**

Уводно излагање о Предлогу закона поднела је представник предлагача Татјана Матић, министар трговине, туризма и телекомуникација.

У јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Марија Јевђић, представник Посланичке групе ЈЕДИНСТВЕНА СРБИЈА (ЈС) (након чега се за реч јавила министар Татјана Матић), Јасмина Каранац, представник Посланичке групе Социјалдемократска партија Србије, Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Угљеша Марковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Александра Томић, представник Посланичке групе „Александар Вучић - за нашу децу“, проф. др Јахја Фехратовић, Бранимир Јовановић, Војислав Вујић (након чега се за реч јавила министар Татјана Матић), Угљеша Мрдић, Сања Јефић Бранковић, Лука Кебара и Душица Стојковић.

\*

\* \*

Сагласно члану 83. став 1. Закона о Јавном тужилаштву, Републички јавни тужилац Загорка Доловац положила је заклетву пред Народном скупштином, а председник јој је честитао на избору и пожелео пуно успеха у раду.

Затим се Републички јавни тужилац Загорка Доловац обратила народним посланицима.

\* \*

\*

У наставку јединственог претреса учетвовали су народни посланици: Србислав Филиповић, Ивана Николић, Верољуб Арсић и Маријан Ристичевић (након чега се за реч јавила министар Татјана Матић).

Затим је председавајући др Владимир Орлић, потпредседник Народне скупштине, у складу са чл. 27. и 205. Пословника, одредио паузу до 16,00 часова.

После паузе, седница је настављена у 16 часова и 10 минута.

У складу са чланом 205. Пословника, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Владан Глишић – Ани Брнабић, председнику Владе, која је дала одговор, након чега је народни посланик Владан Глишић коментарисао одговор и поставио допунско питање председнику Владе, која је одговорила, после чега је народни посланик Владан Глишић коментарисао и овај одговор, Самир Тандир – председнику Владе, Александру Вулину, министру унутрашњих послова и др Златибору Лончару, министру здравља, а одговор је дао министар Александар Вулин, након чега је народни посланик Самир Тандир коментарисао одговор и поставио допунско питање председнику Владе и Бранку Ружићу, првом потпредседнику Владе и министру просвете, науке и технолошког развоја, који су одговорили на питања, после чега је народни посланик Самир Тандир коментарисао и ове одговоре, др Муамер Бачевац – председнику Владе, која је дала одговор, након чега је народни посланик др Муамер Бачевац поставио допунско питање министру Александру Вулину, а одговоре су дали министар Александар Вулин и председник Владе, после чега је народни посланик др Муамер Бачевац коментарисао и ове одговоре, Драган Д. Марковић – министру Александру Вулину, Радомиру Ратку Дмитровићу, министру за бригу о породици и демографију и Маји Поповић, министру правде, а одговоре су дали министар Александар Вулин и министар Маја Поповић, након чега је народни посланик Драган Д. Марковић поставио допунско питање председнику Владе, која је одговорила, после чега је народни посланик Драган Д. Марковић коментарисао и овај одговор, Акош Ујхељи – председнику Владе, која је дала одговор, након чега је народни посланик Акош Ујхељи поставио допунско питање Јадранки Јоксимовић, министру за европске интеграције, која је одговорила, после чега је народни посланик Акош Ујхељи коментарисао и овај одговор, хаџи Милорад Стошић – Милану Кркобабићу, министру за бригу о селу, који је дао одговор, након чега је народни посланик хаџи Милорад Стошић коментарисао одговор и поставио допунско питање министру Милану Кркобабићу, који је одговорио, после чега је народни посланик хаџи Милорад Стошић коментарисао и овај одговор, Снежана Пауновић – председнику Владе, која је дала одговор и Драган Шормаз – Маји Гојковић, потпредседници Владе и министру културе и информисања, која је дала одговор, после чега се председник захвалио председнику и члановима Владе на учешћу у раду.

Затим је председник закључио јединствени претрес о Предлогу закона из тачке 3. дневног реда.

Председник је, сагласно члану 87. став 5. Пословника, одредио четвртак, 29. јул 2021. године, са почетком у 19 часова и 6 минута, као Дан за гласање о тачкама дневног реда седнице Десетог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да је у сали присутно 185 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О ИЗМЕНАМА ЗАКОНА О КУЛТУРИ**

Пошто је Народна скупштина обавила заједнички начелни претрес о предлозима закона из тачака 1. и 2. дневног реда, а с обзиром на то да на предлоге закона нису поднети амандмани, Народна скупштина је, сагласно члану 160. став 3. Пословника, одлучивала само о предлозима закона у целини.

Народна скупштина је, већином гласова (од 187 присутних народних посланика, 186 је гласало за, а један није гласао), усвојила Предлог закона о изменама Закона о култури, у целини.

**2. тачка дневног реда - ПРЕДЛОГ ЗАКОНА О ИЗМЕНИ ЗАКОНА О БИБЛИОТЕЧКО - ИНФОРМАЦИОНОЈ ДЕЛАТНОСТИ**

Народна скупштина је, једногласно (од 187 присутних народних посланика, 187 је гласало за), усвојила Предлог закона о измени Закона о библиотечко - информационој делатности, у целини.

**3. тачка дневног реда - ПРЕДЛОГ ЗАКОНА О ПОТВРЂИВАЊУ ОДЛУКЕ ЗАЈЕДНИЧКОГ КОМИТЕТА СПОРАЗУМА О СЛОБОДНОЈ ТРГОВИНИ У ЦЕНТРАЛНОЈ ЕВРОПИ БРОЈ 1/2021 О ИЗМЕНИ АНЕКСА 4 СПОРАЗУМА О СЛОБОДНОЈ ТРГОВИНИ У ЦЕНТРАЛНОЈ ЕВРОПИ (ЦЕФТА 2006), КОЈИМ СЕ УТВРЂУЈЕ ПРОТОКОЛ О ДЕФИНИЦИЈИ ПОЈМА „ПРОИЗВОДИ СА ПОРЕКЛОМ“ И МЕТОДЕ АДМИНИСТРАТИВНЕ САРАДЊЕ ИЗ ЧЛАНА 14. СТ 1. И 3. И УКИДАЊУ И ЗАМЕНИ ОДЛУКА ЗАЈЕДНИЧКОГ КОМИТЕТА СПОРАЗУМА О СЛОБОДНОЈ ТРГОВИНИ У ЦЕНТРАЛНОЈ ЕВРОПИ БР. 3/2013 И 3/2015**

Народна скупштина је, већином гласова свих народних посланика (од 187 присутних народних посланика, 187 је гласало за), усвојила Предлог закона о потврђивању Одлуке Заједничког комитета Споразума о слободној трговини у Централној Европи Број 1/2021 о измени Анекса 4 Споразума о слободној трговини у Централној Европи (ЦЕФТА 2006), којим се утврђује Протокол о дефиницији појма „производи са пореклом“ и методе административне сарадње из члана 14. ст 1. и 3. и укидању и замени Одлука Заједничког комитета Споразума о слободној трговини у Централној Европи бр. 3/2013 и 3/2015, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио седницу Десетог ванредног заседања Народне скупштине Републике Србије у Дванаестом сазиву.

Седница је закључена у 19 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић